Договор за присъединяване на България и Румъния към ЕС
Договорът за присъединяване на България и Румъния към ЕС е договор между Европейския съюз, от една страна, и България и Румъния, от друга страна, за присъединяването на тези две страни към ЕС. В същото време той променя няколко клаузи, първоначално съгласувани от Договора от Ница.

История 
На 13 април 2005 г. Европейският парламент одобрява подписването на присъединителните договори за България и Румъния, дефакто потвърждавайки присъединяването им към ЕС. Парламентът гласува за присъединяването на Румъния с 479 „за“, 93 „против“ и 71 „въздържали се“. България получава малко по-позитивен вот с 522 „за“, 70 „против“ и 69 „въздържали се“.

Договорът е подписан на 25 април 2005 г. в Люксембург. Той е ратифициран от всички страни-членки на Европейския съюз и влиза в сила на 1 януари 2007.

Европейският съюз е наднационална организация, чиито принципи и институции са дефинирани чрез приемането през годините на редица последователни международни договори, поради което има множество препокриващи се правни структури.

Договорът за присъединяване от 2005 променя:
 Договора от Рим (учредяващ Европейската общност),
 Договора за създаване на Евратом
 Маастрихтския договор (учредяващ Европейския съюз),
както и други договори, образуващи сегашната правна рамка на ЕС.

Пълното име на Договора за присъединяване от 2005 е:
.

Ратифициране на договора

Вижте също 
 Присъединяване на България към ЕС
 Договор за присъединяване 2011

Източници 

Присъединяване на България към ЕС
Румъния в ЕС
Договори на Република България
Разширяване на ЕС
България и Румъния
2005 година в Европа